Ved Høyesteretts avgjørelse i HR-2021-2248-A, ble innholdet i interesselæren presisert. Retten uttaler at det er et sentralt utgangspunkt for rettsvern at selger fratas rådigheten over formuesgodet. Dersom slik rådighetsfratakelse ikke finner sted, kan kjøper likevel få rettsvern "dersom selger har gjort det han skal og både kan og vil levere, har han krav på betaling, og betaling før levering kan i disse tilfellene ikke likestilles med en kredittytelse." Høyesterett tok ikke stilling til om overleveringskravet også gjelder i forbrukerkjøp (avsnitt 61).